**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 13.02.2024, ora 08.00 – 14.02.2024, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 14.02.2024, ora 07.00**

**RÂURI**

Debitele au fost în creștere datorită precipitațiilor prognozate, cedării apei din stratul de zăpadă şi propagării, exceptând râurile din bazinele hidrografice: Vedea, Bârlad, Prut, bazinele inferioare ale Argeșului și Ialomiței și pe cele din Dobrogea unde au fost staționare. Pe râurile din bazinele hidrografice: Vișeu, Iza, Tur, Someș (exceptând Someșul mic), debitele au fost în scădere.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crișul Repede, Crişul Alb, Mureș, Timiș, Bârzava, Suceava, Moldova, Bistrița, Trotuş, Putna, în bazinele superioare ale Crişului Negru, Jiului, Oltului, bazinul superior și mijlociu al Buzăului, pe cursul Prutului și pe unii afluenți din bazinul mijlociu al Oltului. Pe celelalte râuri debitele se situează la valori cuprinse între 30-80% din normalele lunare, mai mici (sub 30%) pe râurile din bazinele hidrografice: Moravița, Vedea, Rm. Sărat, Bârlad, Jijia, pe unii afluenți din bazinele inferioare ale Jiului, Oltului, Argeșului și pe unele râuri din Dobrogea.

Se situează peste:

**- COTA DE INUNDAȚIE** râul Orăștie la stația hidrometrică Orăștie (250+15) – jud. HD

**- COTELE DE ATENȚIE** râurile la stațiile hidrometrice: Crișul Alb – Vața de Jos (350+64)- jud. HD, Crișul Alb – Gurahonț (150) – jud. AR, Sibișel – Sibișel (80+5) – jud. HD, Vl. Luncanilor – Chitid (240+17) – jud. HD, Sebeș – Turnu Ruieni (250+18) – jud. CS și Sașa – Poieni (60+5) – jud. TM.

Râul Tur, se situează peste **COTA DE INUNDAȚIE** la stația hidrometrică Micula (310+7)-jud. SM (sector îndiguit).

În interval s-au situat peste **COTELE DE ATENȚIE** râurile la stațiile hidrometrice: Ampoi – Zlatna (300+15) – jud. AB, Ampoi – Barabanț (250+4) – jud. AB.

În interval au fost emise o **AVERTIZARE HIDROLOGICĂ** pentru fenomene imediate și o **ATENȚIONARE HIDROLOGICĂ** pentru fenomene imediate.

Este în vigoare **AVERTIZAREA HIDROLOGICĂ** nr. 17 din 13.02.2024.

Debitele vor fi în scădere, exceptând cursurile inferioare ale Crișurilor, Arieșului, Târnavelor, Begăi, Timișului, Bârzavei, Carașului, Nerei, Cernei, cursurile mijlocii și inferioare ale Mureșului și Jiului și cursul mijlociu al Oltului, unde vor fi în creștere datorită propagării.

Pe râurile din bazinele hidrografice: Olt, Vedea, Argeș, Ialomița, Siret, Prut și pe cele din Dobrogea, debitele vor fi, în general, staționare.

Ca urmare a propagării, se va mai situa peste **COTA DE APĂRARE** cursul inferior al râului Tur și cursul mijlociu și inferior al Crișului Alb (sector îndiguit).

Se menține în vigoare **AVERTIZAREA HIDROLOGICĂ** nr. 17 din 13.02.2024.

**DUNĂRE**

Debitul la intrarea în țară (secțiunea Baziaș) în intervalul 13.02.2024 – 14.02.2024 a fost în creştere, având valoarea de 6400 m3/s, peste media multianuală a lunii februarie (5300 m3/s).

În aval de Porţile de Fier debitele au fost în creștere pe sectorul Gruia – Giurgiu și în scădere pe sectorul Oltenița – Tulcea.

Debitul la intrarea în țară (secțiunea Baziaș) va fi în creştere (6500 m3/s).

În aval de Porţile de Fier, debitele vor fi în creștere la Gruia şi pe sectorul Bechet – Călăraşi şi în scădere la Calafat şi pe sectorul Cernavodă – Tulcea.

***Se situează în faza I-a de apărare următoarele sectoare de dig:***

* R3, Sf. Gheorghe și Tudor Vladimirescu (din administrarea ANAR); Nufăru-Victoria (din administrarea consiliilor locale) - jud. Tulcea.

**2.** **Situația meteorologică în intervalul 13.02.2024, ora 08.00 – 14.02.2024, ora 06.00**

**ÎN ŢARĂ**

Deși valorile termice au continuat să scadă în aproape toată țara, mai accentuat în nord, nord-est și în centru, vremea a fost caldă pentru această perioadă din an în majoritatea zonelor. Înnorările au fost în general persistente, cu perioade de cer variabil ziua în sud-est, iar noaptea în regiunile vestice. A plouat pe arii extinse în Banat, Crișana, Transilvania și Moldova, local în Maramureș, Oltenia și Muntenia și pe spații mici în Dobrogea. La munte, la altitudini de peste 1300 m, au predominat ninsorile, mai abundente în Carpații Meridionali unde s-a depus strat nou de zăpadă local consistent. Cantitățile de apă au depășit pe alocuri 15...20 l/mp la munte și în Transilvania, iar în zona montană a județelor Cluj și Sibiu s-au acumulat peste 30...40 l/mp. Vântul a suflat slab și moderat, cu intensificări locale în Moldova (izolat cu rafale de peste 65...70 km/h în nordul regiunii), pe arii mai restrânse în nordul Crișanei și în sud-vestul Olteniei (în general 50...55 km/h), iar spre sfârșitul intervalului în nord-estul Munteniei, precum și în vestul Carpaților Meridionali și nordul celor Orientali. Este strat de zăpadă în cea mai mare parte a zonei montane și azi noapte la ora 02 măsura *-în platformele stațiilor meteorologice*- până la 173 cm în Munții Făgăraș, 157 cm în Munții Călimani și 120 cm în Munții Țarcu. Temperaturile maxime, în general cu 3...9 grade peste mediile climatologice, s-au încadrat între 5 grade la Dumbrăvița de Codru și Întorsura Buzăului și 15 grade la Oltenița și Tulcea, iar la ora 6 valorile termice erau cuprinse între 0 grade la Șiria, Reșița și Lugoj și 8 grade la Târgu Jiu, Calafat, Râmnicu Sărat și Constanța-dig. Pe arii restrânse a fost ceață, în primele ore în Muntenia și sudul Moldovei.

*Observație: de ieri de la ora 6 au fost în vigoare 5 atenționări cod galben pentru fenomene meteorologice periculoase imediate, emise de către SRPV Bacău.*

**LA BUCUREŞTI**

Vremea s-a menținut mai caldă decât în mod obișnuit în a doua decadă a lunii februarie, deși valorile termice diurne au fost mai scăzute decât în intervalul precedent. Cerul a fost temporar noros, iar seara și la începutul nopții trecător a plouat slab. Vântul a suflat slab până la moderat. Temperatura maximă (cu 8...9 grade peste normele climatologice) a fost de 13 grade la Afumați și Băneasa și 14 grade la Filaret, iar la ora 6 se înregistrau 7 grade la toate stațiile meteorologice.

**3. Prognoza meteorologică în intervalul 14.02.2024, ora 08.00 – 15.02.2024, ora 08.00**

**ÎN ŢARĂ**

Valorile termice vor continua să scadă, însă în majoritatea zonelor pe parcursul zilei se vor menține peste mediile climatologice ale perioadei, iar noaptea se vor apropia de acestea îndeosebi în regiunile intracarpatice; astfel, cele maxime se vor încadra între 3 și 13 grade, iar cele minime vor fi cuprinse în general între -7 și 3 grade. În jumătatea de est a teritoriului, înnorările vor fi persistente, iar în celelalte zone, cerul va fi temporar noros ziua, apoi se va degaja treptat. Vor fi precipitații în general slabe -predominant ploi pe alocuri în sudul și în estul țării, mixte pe arii restrânse în centru și ninsori slabe la munte. Vântul va sufla slab și moderat, cu intensificări temporare în regiunile estice și sud-estice, în extremitatea de sud-vest, precum și în zona montană înaltă, cu viteze în general de 45...55 km/h, iar în Moldova și nord-estul Munteniei vor fi rafale și de 60...65 km/h. Dimineața și noaptea, pe alocuri se va semnala ceață.

**LA BUCUREŞTI**

Procesul de răcire a vremii va continua. Cerul va fi mai mult noros, trecător - ziua vor fi condiții de ploaie slabă, iar vântul va sufla slab și moderat. Temperatura maximă se va situa în jurul a 11 grade și cea minimă va fi de 1...3 grade.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii. Se mentine Planul de restrictii in alimentarea cu apa - treapta III, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor de apă cu 50% aferent treptei a III-a de restrictii, la sursa r. Miletin – ac.Halceni.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și pentru S.C. AQUAVAS S.A. VASLUI – Sucursala Vaslui din acumularea Solesti.

***Administratia Bazinala de Apă Olt***

* **Judetul Brasov:** Incepand cu data de 21.12.2023 Compania APA Brasov S.A. anunta inceperea diminuarii preluarii de apa bruta din Acumularea Sacele – pr.Tarlung cu 450 l/s si inceperea compensarii necesarului de apa din sursa subterana de rezerva - Front captare A.N.I.F. – zona Harman Prejmer (aplicare prevederi “Plan de restrictii si folosire a apei in periodele deficitare”). Nu s-au impus restrictii de alimentare cu apa la populatie.
1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

***Garda Forestieră Focșani*** informează despre producerea, in data de 10.02.2024, ora 12.30, unui incendiu care a afectat circa 0.5 ha litiera într-un fond forestier de stat pe raza orașului Nehoiu, UP Păltiniș, OS Gura Teghii (județul Buzău). Incendiul a fost stins in aceeași zi la ora 19.30 prin intervenția a 6 silvicultori, 3 polițiști, 14 pompieri si 10 cetățeni. Cauza: foc deschis de la un teren limitrof fondului forestier. Nu se cunoaște identitatea vinovaților. Nu s-au înregistrat victime. Măsuri întreprinse: localizarea în întregime a incendiului prin benzi izolatoare cu îndepărtarea vegetației uscate, umectarea prin udarea iscărilor și părților de material lemnos arse, supraveghere permanentă a zonei.

***Garda Forestieră Râmnicu Vâlcea*** informează despre producerea, in data de 11.02.2024, ora 07.45, unui incendiu care a afectat circa 0.9 ha litiera într-un fond forestier de stat pe raza OS Cărbunești, localitatea Albeni, județul Gorj. Incendiul a fost stins in aceeași zi la ora 11.30 prin intervenția unui silvicultor și a 7 cetățeni. Cauza: foc deschis de la un teren limitrof fondului forestier. Nu s-au înregistrat victime.

***Garda Forestieră Râmnicu Vâlcea*** informează despre producerea, in data de 07.02.2024, ora 20.30, unui incendiu care a afectat circa 4 ha litiera într-un fond forestier de stat pe raza OS Cărbunești, localitatea Vladimir, județul Gorj. Incendiul a fost stins in aceeași zi la ora 22.00 prin intervenția unui silvicultor, a 3 pompieri și 2 polițiști. Cauza: foc deschis de la un teren limitrof fondului forestier. Nu s-au înregistrat victime.

 ***Administrația Rezervației Biosferei Delta Dunării Tulcea*** informează despre producerea, in data de 08.02.2024, ora 19.30, unui incendiu care a afectat 0,1 ha vegetație uscată (stuf, papură, rogoz) in zona Districtului ecologic Murighiol-Sfântu Gheorghe, ZSP Sărături-Murighiol, în zona de nord a lacului, în extravilanul loc Murighiol, județul Tulcea. Incendiul a fost stins în aceeași zi, la ora 21.00 prin intervenția a 2 reprezentanți ARBDD si 2 polițiști. Nu se cunosc cauzele declanșării incendiului. Nu s-au înregistrat victime. Nu au fost semnalate mortalități la speciile de păsări sau animale sălbatice.

***Administrația Rezervației Biosferei Delta Dunării Tulcea*** informează despre producerea, in data de 09.02.2024, ora 14.00, unui incendiu care a afectat 10 ha vegetație uscată (stuf, papură, rogoz) in zona Districtului ecologic Murighiol-Sfântu Gheorghe, ZE canal centură Razim și canal Fundea, în extravilanul loc Murighiol, județul Tulcea. Incendiul a fost stins în 10.02.2024, la ora 09.00. Nu se cunosc cauzele declanșării incendiului. Nu s-au înregistrat victime. Nu au fost semnalate mortalități la speciile de păsări sau animale sălbatice.

***Administrația Rezervației Biosferei Delta Dunării Tulcea*** informează despre producerea, in data de 11.02.2024, ora 15.50, unui incendiu care a afectat 20 ha vegetație uscată (stuf, papură, rogoz) in zona Districtului ecologic Sulina-Caraorman, ZE Prospect, în extravilanul orașului Sulina, județul Tulcea. Incendiul a fost stins în 12.02.2024, la ora 08.00. Nu se cunosc cauzele declanșării incendiului. Nu s-au înregistrat victime. Nu au fost semnalate mortalități la speciile de păsări sau animale sălbatice.

***Administrația Rezervației Biosferei Delta Dunării Tulcea*** informează despre producerea, in data de 12.02.2024, ora 14.30, unui incendiu care a afectat 300 ha vegetație uscată (stuf, papură, rogoz) in zona canal Împuțita-canal Busurca-Dunărea (braț Sulina), județul Tulcea. Incendiul a fost stins în 13.02.2024, la ora 02.00. Nu se cunosc cauzele declanșării incendiului. Nu s-au înregistrat victime. Nu au fost semnalate mortalități la speciile de păsări sau animale sălbatice.

***Administrația Rezervației Biosferei Delta Dunării Tulcea*** informează despre producerea, in data de 12.02.2024, ora 14.00, unui incendiu care a afectat 200 ha vegetație uscată (stuf, papură, rogoz) in zona ZSP Vătafu-Lunguleț și canal Împuțita (continuarea canalului Busurca) și lacurile Roși și Roșuleț, județul Tulcea. Incendiul a fost stins în 12.02.2024, la ora 23.00. Nu se cunosc cauzele declanșării incendiului. Nu s-au înregistrat victime. Nu au fost semnalate mortalități la speciile de păsări sau animale sălbatice.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**